Kokosøyene

Kokosøyene, også kjent som Keelingøyene, er et australsk territorium. Det er to atoller med 27 koralløyer i gruppen. Øyene ligger i Indiahavet, omtrent midt mellom Australia og Sri Lanka. Det totale innbyggertallet på øyene er på rundt 600.

Øyene ble oppdaget i 1609 og kom under britisk herredømme i 1857. De ble plassert under guvernøren av Ceylon i 1886, kom under Straits Settlements i 1886 og ble underlagt Singapore i 1903. Øygruppen kom under australsk kontroll i 1955 og stemte for å bli en del av Australia i 1984. 

 Geografi 
miniatyr|venstre|Bolighus på Home Island
Kokosøyene (Keelingøyene) består av to flate, lavtbyggende korallatoller som dekker et område på totalt 14,2 km², med 2,6 km kystlinje. Øyene er dekket av kraftig vegetasjon, som i hovedsak består av kokospalmer og annen vegetasjon. Høyeste punkt på øyene er 5 meter over havnivå. Klimaet på øyene er behagelig, regulert av en sørøstgående passatvind omtrent ni måneder i året, med moderate nedbørsmengder. Sykloner kan forekomme tidlig på året. Folketallet er anslått til 596.«Cocos (Keeling) Islands» , The World Factbook

Kokosøya i nord er en atoll som består av kun én c-formet øy, en nær lukket ring med en liten åpning inn til lagunen, som er omtrent 50 meter bred, på østsiden av øya. Øya er temmelig liten, med et areal på 1,1 km². Lagunen er på om lag 0,5 km². Nord-Kokosøyene og havområdene frem til 1,5 km fra kystlinjen legger grunnlag for Pulu Keeling nasjonalpark, opprettet 12. desember 1995.

Kokosøyene i sør er en atoll som består av tjueseks individuelle holmer og øyer, formet som en åpen ring. Sør-Kokosøyene har et samlet areal på 13,1 km². Av disse er Home Island og West Island de eneste som er bebodd.

Nummerert liste med oversikt over øyenes areal og lokale og engelske navn. Nummereringen starter i nord og går med klokken:
 Nr.  Øy  Areal(km²) </tr>  Engelsk navn  1  Pulo Luar         Horsbourgh Island   1,04 </tr>  2  Pulo Tikus        Direction Island    0,34 </tr>  3  Pulo Pasir        Workhouse Island    0,00 </tr>  4  Pulo Beras        Prison Island       0,02 </tr>  5                    Button Islets       0,00 </tr>  7  Pulo Gangsa                          <0,01 </tr>  8  Pulo Selma        Home Island         0,95 </tr>  9  Pulo Ampang Kechil   Scaevola Islet   <0,01 </tr> 10  Pulo Ampang                           0,06 </tr> 11  Pulo Wa-idas      Ampang Minor        0,02 </tr> 12  Pulo Blekok                           0,03 </tr> 13  Pulo Kembang                          0,04 </tr> 14  Pulo Cheplok      Gooseberry Island   <0,01 </tr> 15  Pulo Pandan       Misery Island       0,24 </tr> 16  Pulo Siput        Goat Island         0,10 </tr> 17  Pulo Jambatan                        <0,01 </tr> 18  Pulo Labu                             0,04 </tr> 19  Pulo Atas         South Island        3,63 </tr> 20  Pulo Kelapa Satu                      0,02 </tr> 21  Pulo Blan         East Cay            0,03 </tr> 22  Pulo Blan Madar   Burial Island       0,03 </tr> 23  Pulo Maria        West Cay            0,01 </tr> 24  Pulo Kambling     ?Turtle Island     <0,01 </tr> 25  Pulo Panjang      West Island         6,23 </tr> 26  Pulo Wak Bangka   ?Turtle Island      0,22 </tr>

Øyene som har oppgitt areal lik null, har sunket under havoverflaten.

Det finnes ingen elver eller innsjøer på noen av øyene. Ferskvannstilgangen er begrenset til vann i form av nedbør, samlet i reservoar.

Kokosøyene (Keelingøyene) ligger så godt som nøyaktig på motsatt side av jorden i forhold til Costa Rica.

 Referanser 

 Eksterne lenker 



Kategori:Stater og territorier etablert i 1955
Kategori:1955 i Oseania
Kategori:1955 i Asia